# Obec Šarkan



Obecný úrad Šarkan,943 42 Gbelce, okres Nové Zámky

036/7592391, e-mail:ocu@obecsarkan.sk

**Opatrenia zavedené na podporu predchádzania vzniku odpadu na území obce Šarkan**

**Vypracovala:** Aneta Kovácsová

**Schválila**: Beata Farkasová, starostka obce

V Šarkane, dňa 22.04.2021

**Obec Šarkan v zmysle § 81 ods. 7 písm. h) zákona č. 79/2015 Z. z. o odpadoch a o zmene a doplnení niektorých zákonov v platnom znení prijala záväzné opatrenia na zamedzenie vzniku odpadu formou vzdelávacích, informačných a odporúčacích kampaní.**

**Opatrenia na splnenie cieľa:**

1. Edukácia obyvateľstva so zameraním na zlepšenie environmentálneho povedomia s cieľom znižovať množstvo produkovaných odpadov.
2. Edukácia obyvateľstva ohľadom výhod triedenia odpadu.
3. Zvyšovanie osvety a propagácie v oblasti triedeného zberu komunálnych odpadov u všetkých skupín obyvateľstva a podnikateľských subjektov.
4. Podpora predchádzania vzniku biologicky rozložiteľných komunálnych odpadov.
5. Zhodnocovanie bioodpadov domácim kompostovaním.
6. Zvýšiť informovanosť obyvateľov organizovaním prednášok na tému: „**Zvýšenie podielu triedeného odpadu na celkovom množstve komunálnych odpadov**".
7. Realizácia informačných a vzdelávacích kampaní, ktoré sú zamerané na predchádzanie vzniku odpadov – doručovanie informácií priamo do domácností prostredníctvom kalendára s vývozmi odpadov, článkov zameraných na predchádzanie vzniku odpadu, na webovej stránke obce, ako i relácií vo verejnom rozhlase.

**Odporúčania na predchádzanie vzniku odpadov:**

* Podpora domáceho kompostovania biologicky rozložiteľného odpadu, ako aj súčasného používania kompostu v záhradách patriacich súkromným domácnostiam.
* Podpora zberu použitého textilu na charitatívne účely.
* Organizovanie búrz s nepotrebnými vecami.
* Nákup miestnych a lokálnych potravín bez zbytočných obalov.
* Obmedzovanie nákupov balených vôd a snaha o ich nahradenie vodou z vodovodu.
* Obmedzovanie nákupov cez e-shopy, nakoľko krabica slúži len na prepravu tovaru a ihneď po odbalení sa znej stáva odpad.
* Odporúčanie nákupu potravín - výrobkov s krátkou dobou spotreby v menších množstvách  z dôvodu predchádzania plytvania potravín.
* Apelovanie na obyvateľov, aby uprednostňovali nákupy tovarov vo vratných obaloch a obmedzovali nákupy tovarov balených vo viacerých jednorazových obaloch.
* Snaha o minimalizáciu nákupov jednorazových plastových výrobkov a ich náhrada za opakovanie použiteľné (napr. plátenné tašky).
* Snaha o používanie opakovane použiteľných a kompostovateľných riadov, príborov a pohárov na verejných podujatiach organizovaných obcou a inými subjektmi.
* Vytváranie podmienok pre občanov pre triedenie komunálneho odpadu, a tým zníženie množstva komunálneho odpadu ukladaného na skládku.